b'\n_START_ARTICLE_\nPrimerjava Tacamuce\n_START_SECTION_\nTacamuca in Muca Copatarica\n_START_PARAGRAPH_\nMuco Copatarico je napisala pisateljica Ela Peroci, ilustrirala pa jo je An\xc4\x8dka Go\xc5\xa1nik - Godec._NEWLINE_Muca Copatarica je muca, ki je nekega dne vsem otrok iz vasi odnesla njihove copatke, ker jih niso pospravljali za seboj. Doma jih je pokrpala in o\xc4\x8distila. Ko so naslednji dan otroci ugotovili, da jim je odnesla copatke, so od\xc5\xa1li poiskat njen dom. Na\xc5\xa1li so ga kar precej dale\xc4\x8d v gozdu, stran od njihove vasi. Tam je dobil nazaj vsak svoje copatke, (le najmlaj\xc5\xa1i Bobek svojih ni na\xc5\xa1el. Nato je \xc5\xa1e njemu prinesla zakrpane in \xc4\x8diste copatke). Nato je pa je vsem otrokom obljubila, da jim bo, ko zapade sneg, se\xc5\xa1ila nove copatke._NEWLINE__NEWLINE_Muca Copatarica ima za razliko od Tacamuce dom. Medtem ko Tacamuca u\xc5\xbeiva v svobodi, v naravi, Muco Copatarico osre\xc4\x8dujeta red in \xc4\x8disto\xc4\x8da v njenem domu. Muca Copatarica je odgovorna in to posku\xc5\xa1a nau\xc4\x8diti tudi druge, ko otrokom vzame copate. Tacamuca, je pa je veliko bolj sanjava in svobodna. Vendar pa se pozna, da sta obe ma\xc4\x8dki, saj sta obe radi \xc4\x8disti. Tudi obe sta beli, kar nekako ponazarja, da sta \xc5\xbeenskega spola. Sta prijazni in \xc5\xbeelita drugim dobro.\n_START_SECTION_\nTacamuca in Ma\xc4\x8dek Muri\n_START_PARAGRAPH_\nMa\xc4\x8dka Murija je napisal pisatelj Kajetan Kovi\xc4\x8d, ilustrirala pa ga je Jelka Reichman._NEWLINE_Ma\xc4\x8dek Muri je muc, ki \xc5\xbeivi v Ma\xc4\x8djem mestu. Pravljica govori o njegovem celotnem dnevu. Zjutraj se zbudi in gre na zajtrk v kr\xc4\x8dmo Pri veseli kravi. Potem gre na sprehod po Ma\xc4\x8djem mestu. Nato pokli\xc4\x8de prijateljico Muco Maco, da se dogovorita za kosilo. Tako se dobita v gostilni Pri \xc4\x8crnem Ma\xc4\x8dku. Po kosilu gre Mauca Maca na obisk k prijateljici Muci Mici, Muri pa gre s prijateljem Mavom na nogometno tekmo na ma\xc4\x8dji \xc5\xa1tadion. Po tekmi gresta \xc5\xa1e na veliko mleko, potem pa se odpravi domov. Doma \xc5\xa1e v Ma\xc4\x8djo knjigo napi\xc5\xa1e pomembne dogodke tega dne, potem pa se odpravi spat._NEWLINE__NEWLINE_Tudi Ma\xc4\x8dek Muri ima za razliko od Tacamuce svoj dom ter svoj \xc5\xbeivljenjski ritem. Tacamuca pre\xc5\xbeivi svoje dneve s potepanjem po gozdovih in travnikih, Murijev dan pa je vsak dan enak. Ima svoje opravke, hodi v slu\xc5\xbebo in ima svoj razpored, ki se ga vedno dr\xc5\xbei. Je urejen in se rad dr\xc5\xbei reda. Ima lastnosti odraslega \xc4\x8dloveka. Tacamuca je v primerjavi z njim zelo potepu\xc5\xa1ka pa tudi razmi\xc5\xa1ljata druga\xc4\x8de. Njeni dnevi pa se razlikujejo med seboj, saj se vsak dan potepa ter vsak dan do\xc5\xbeivi kaj novega. V slu\xc5\xbebo ne hodi, za njo se prilo\xc5\xbenostno odlo\xc4\x8di, ko vidi, da je to nujno potrebno. Tacamuca je bela, Muri pa je \xc4\x8drn. \xc4\x8crno-belo ponazarja razli\xc4\x8dnost in Tacamuca je \xc5\xbeenskega, Muri pa mo\xc5\xa1kega spola.\n_START_SECTION_\nTacamuca in Ma\xc4\x8dja predilnica\n_START_PARAGRAPH_\nTudi Ma\xc4\x8djo predilnico je napisala Svetlana Makarovi\xc4\x8d, ilustriral pa jo je Du\xc5\xa1an Klun._NEWLINE_Glavni lik Ma\xc4\x8dje predilnice je \xc4\x8drn ma\xc4\x8dek Veliki Saba. Je potepu\xc5\xa1ki ma\xc4\x8dek iz mesta, ki se nekega dne odlo\xc4\x8di, da se bo podal v svet. Odide v naravo in nekje na samem najde prazno hi\xc5\xa1ico, ter si jo prilasti. Ker ne more zaspati na trdih tleh, naprede lep kup\xc4\x8dek preje. Zbudijo ga mi\xc5\xa1i, ki se mu na pragu hihitajo ter nor\xc4\x8dujejo. Ko jih pre\xc5\xbeene ven ter jih posku\xc5\xa1a uloviti, mu veter odnese prejo. Nato pride na obisk potepu\xc5\xa1ka ma\xc4\x8dka Mini. Skupaj napredeta veliko preje in se odpravita spat. Ko spita, jima mi\xc5\xa1i pokradejo prejo. Zaman jih posku\xc5\xa1ata naslednji dan uloviti. In ker sta \xc5\xbealostna ne moreta presti. Mimo pride Minijeva prijateljica Mrvica. Ta jima poka\xc5\xbee, kako se prede, saj sta onadva pozabila. Skupaj napredejo veliko preje. Ko se odpravijo loviti hrano, nevihta zmo\xc4\x8di in uni\xc4\x8di vso prejo. Spet so \xc5\xbealostni in ne morejo presti. Mimo pa se prikrade ma\xc4\x8dek Smuk. Ta jim poka\xc5\xbee kako se prede in \xc5\xbee vsi \xc5\xa1tirje napredejo veliko preje. Ta hi\xc5\xa1ica pridobi naslov Ma\xc4\x8dja predilnica, saj vse \xc5\xbeivali pridejo po nekaj preje, da si tudi same uredijo svoj dom. Kmalu postajajo vsi utrujeni, pa tudi preje je vedno manj. Tako se odpravita Mini in Mrmr po nove ma\xc4\x8dke za v Ma\xc4\x8djo predilnico. Tako je hi\xc5\xa1ka polna ma\xc4\x8dk ter preje za njih in vse \xc5\xbeivali naokrog._NEWLINE__NEWLINE_Prav tako kot Tacamuca je Saba potepu\xc5\xa1ki muc. Oba se nekega dne odpravita od doma in se potepata po naravi. Za razliko od Tacamuce, Saba najde hi\xc5\xa1ico, ki postane njegov dom. Saba je hladen in odrezav ma\xc4\x8dek, ki na za\xc4\x8detku pravzaprav ne mara dru\xc5\xbebe. Tacamuca pa je prijazna in nasmejana muca. Oba pa sta samotarske narave. Spet, Tacamuca je bela, medtem ko je Saba \xc4\x8drn.\n_START_SECTION_\nTacamuca in Smeti\xc5\xa1\xc4\x8dni muc\n_START_PARAGRAPH_\nSmeti\xc5\xa1\xc4\x8dni muc je kratka pravljica, ki jo je napisala Svetlana Makarovi\xc4\x8d, ilustriral pa jo je Gorazd Vahen._NEWLINE_Smeti\xc5\xa1\xc4\x8dni muc je potepu\xc5\xa1ki ma\xc4\x8dek, ki pre\xc5\xbeivlja svoje dneve s potepanjem po vaseh, strehah hi\xc5\xa1, smetnjakih in ulicah. Hrano pridobi tako, da v tujih hi\xc5\xa1ah smukne skozi odprto okno in ukrade kak\xc5\xa1en zrezek. Ko neke no\xc4\x8di, spet ukrade kos mesa iz neke hi\xc5\xa1e, ga pri tem zalodi njihov siamski ma\xc4\x8dek. Gre za Smeti\xc5\xa1\xc4\x8dnim mucom in se mu \xc4\x8dudi. Pogovarjata se o njunih navadah. Smeti\xc5\xa1\xc4\x8dni muc ne more razumeti, da ima ma\xc4\x8dek lahko gospodarja, da ne sme jesti tistega, kar ho\xc4\x8de, da te kopajo in su\xc5\xa1ijo s fenom. Siamski muc pa ne more razumeti, da nima\xc5\xa1 doma, hodi\xc5\xa1 naokoli umazan ter je\xc5\xa1 samo ko in kolikor ima\xc5\xa1. Vendar sta oba navajena na svoje \xc5\xbeivljenje in ga ne bi zamenjala. Siamski muc na svoj dom ter smeti\xc5\xa1\xc4\x8dni muc na svobodo._NEWLINE__NEWLINE_Tacamuca ter Smeti\xc5\xa1\xc4\x8dni muc sta si pravzaprav precej podobna. Oba sta potepu\xc5\xa1ka, jesta, ko najdeta kaj, druga\xc4\x8de pa pa\xc4\x8d ne, pa tudi niti doma niti gospodarja nimata. Oba sta vesela, nasmejana in radovedna. Obema svoboda nekaj pomeni. Ker je Tacamuca \xc5\xbeenskega, Smeti\xc5\xa1\xc4\x8dni muc pa mo\xc5\xa1kega spola, se razlikujeta v dolo\xc4\x8denih lastnostih. Ona je malo bolj mirna, \xc4\x8dista, ne\xc5\xbena ter bele barve. On pa pogumnej\xc5\xa1i, glasnej\xc5\xa1i ter sive barve. Razlikujeta se tudi po tem, da se Tacamuca potepa po naravi, Smeti\xc5\xa1\xc4\x8dni muc pa po vaseh.\n_START_SECTION_\nTacamuca in Mestni mucek Roni\n_START_PARAGRAPH_\nMestni mucek Roni je zgodbica iz zbirke Dogodiv\xc5\xa1\xc4\x8dine na\xc5\xa1ih \xc5\xbeivali. Napisala jo je Nela Meret, kar pa je psevdonim. Ilustriral jo je Franci Gu\xc4\x8dek - Aulin._NEWLINE_Mestni mucek Roni, je hi\xc5\xa1ni ljubljen\xc4\x8dek dru\xc5\xbeine Mi\xc5\xa1ek. Tu za njega dobro skrbijo; umivajo ga, krta\xc4\x8dijo mu trebu\xc5\xa1\xc4\x8dek, ga hranijo in ga peljejo na sprehode, in sicer na vrvici. Nekega dne se Roni odlo\xc4\x8di, da \xc5\xbeeli biti sam svoj gospodar. Pobegne od doma in se skrije v klet neke hi\xc5\xa1e, kjer \xc5\xbeeli najti kak\xc5\xa1nega mi\xc5\xa1a, da bi se igral z njim. Ne uspe mu, zato se odlo\xc4\x8di, da se bo igral s pticami. Tudi te se ne \xc5\xbeelijo igrati z njim, saj se bojijo, da jih bo pojedel. Zve\xc4\x8der Roni ves la\xc4\x8den zaspi na strehi neke hi\xc5\xa1e. Naslednji dan se odlo\xc4\x8di, da gre domov. \xc4\x8ceprav ne more biti sam svoj gospodar, mu ugaja biti na toplem, \xc4\x8dist in nahranjen._NEWLINE__NEWLINE_Mestni mucek Roni ima dom, dru\xc5\xbeino, vse kar si \xc5\xbeeli. Ga nahranijo in \xc4\x8distijo. Tacamuca pa je potepu\xc5\xa1ka; nima doma pa tudi ne nikogar, ki bi skrbel za njo. Sama se mora umivati in si poiskati hrano. Tacamuca je ostala brez doma \xc5\xbee zelo kmalu in se je zato navadila na tak na\xc4\x8din \xc5\xbeivljenja, in to ji ustreza. Roni pa je celo svoje \xc5\xbeivljenje pri dru\xc5\xbeini in druga\xc4\x8de ne zna \xc5\xbeiveti. Oba sta vesela, nagajiva, prijazna in radovedna. Oba sta rada \xc4\x8dista in lepa.\n_START_SECTION_\nLiteratura:\n_START_PARAGRAPH_\nEla Peroci: Muca Copatarica Kajetan Kovi\xc4\x8d: Ma\xc4\x8dek Muri Svetlana Makarovi\xc4\x8d: Ma\xc4\x8dja predilnica Svetlana Makarovi\xc4\x8d: Smeti\xc5\xa1\xc4\x8dni muc Nela Meret: Mestni mucek roni\n_START_SECTION_\nSpletni viri:\n_START_PARAGRAPH_\nMuca Copatarica Ela Peroci Ma\xc4\x8dek Muri Kajetan Kovi\xc4\x8d Svetlana Makarovi\xc4\x8d Smeti\xc5\xa1\xc4\x8dni muc'